b'\n_START_ARTICLE_\nBrande Station\n_START_SECTION_\nHistorie\n_START_PARAGRAPH_\nBrande Station blev \xc3\xa5bnet sammen med str\xc3\xa6kningen Give-Herning 1. januar 1914. Staten overtog privatbanen Vejle-Give 1. oktober samme \xc3\xa5r. Dermed var Vejle-Holstebro-banen f\xc3\xa6rdig, idet str\xc3\xa6kningen Herning-Holstebro var indviet allerede 11. oktober 1904._NEWLINE_Samtidig arbejdede man p\xc3\xa5 den anden jyske diagonalbane: Lang\xc3\xa5-Bramming-banen. Gjernbanen (Laurbjerg-Silkeborg) var indviet 12. november 1908, og fra syd n\xc3\xa5ede banen fra Bramming til Grindsted 1. december 1916 og til Brande 1. december 1917. Den vanskeligste str\xc3\xa6kning Brande-Funder blev indviet 1. oktober 1920._NEWLINE_Som krydsningspunkt for de to diagonalbaner skulle Brande have en stor station. I 1913 begyndte man at bygge den store_NEWLINE_rundremise, der nu er kultur- og konferencecentret RemisenBrande._NEWLINE_Diagonalbanen Lang\xc3\xa5-Bramming blev nedlagt 23. maj 1971, dog var der stadig godstrafik Brande-Hj\xc3\xb8llund til 1989. Ved siden af Herningbanen kan man stadig se Funderbanens trac\xc3\xa9, der f\xc3\xb8rst grenede fra 3 km nord for stationen.'